Prifysgol yng Nghaergrawnt a'r brifysgol hynaf ond un yn Lloegr ydy Prifysgol Caergrawnt (Saesneg: University of Cambridge). Mae ei gwreiddiau'n dyddio'n ôl i ddechrau'r 13g, pan symudodd nifer o ysgolheigion yno i ffoi rhag dinasyddion gelyniaethus Rhydychen. Erbyn 1226 roedd yr ysgolheigion yn ddigon niferus i sefydlu mudiad â changhellor yn bennaeth arno. Derbyniasant nawdd gan y Brenin Harri III ym 1231 i'w gwarchod rhag landlordiaid y dref.